Kevin Costner
Kevinas Maiklas Kostneris (angl. Kevin Michael Costner; g. 1955 m. sausio 18 d.) – JAV aktorius, dainininkas, muzikantas, prodiuseris ir kino režisierius. Jis pelnė du Oskarus, tris Auksinius gaublius ir vieną Emmy, buvo nominuotas trims BAFTA apdovanojimams. Tarp žymiausių Kostnerio filmų yra „Neliečiamieji“, „Bull Durham“, „Svajonių laukas“, „Šokis su vilkais“, „JFK“, „Robinas Hudas – vagių karalius“ ir „Sargybinis“. Jis taip pat pelnė Primetime Emmy, Auksinio gaublio ir Ekrano aktorių gildijos apdovanojimus už vaidmenį televizijos mini seriale „Hatfields & McCoys“.